
Az álom paradoxona


Az installációm forrása egy rémálom volt. Amikor hirtelen felébredtem, nem tudtam eldönteni, hogy a fejemben lejátszódó események a jelenben, vagy a múltban léteznek-e. Vegyes technikával próbáltam meg vizualizálni ezt a paradox szituációt.
Készítettem egy átlátszó műgyanta arcot. Vetítettem a hátuljára egy videót, ami az arc másik oldaláról is látható, mint egy benyomás. Egy álmot jelenít meg, ami a művészi alkotófolyamat lépéseit szimbolizálja, mivel az álomoknak és az alkotásnak közös tudatalatti gyökerei vannak.
Az eseménysor: a valóság elhagyása, fantáziavilág felépítése, összeomlás, semmiben lebegés, fájdalom, megőrülés, a műalkotások víziójának megjelenése.
A keretező jelentek: a szem becsukása és kinyitása a valósághoz kapcsolják a történetet és folyamatossá teszik azt. Ez a mű tériségére tereli a hangsúlyt, hiszen a plasztikus arc helyezi megfelelő kontextusba a rávetített folyamatosan játszódó videó eseményeit.



